มันนี่ทูเดย์
ธกส.ลุยออกบัตรพลาสติก
27 ต.ค. 2557

ธกส.ลุยออกบัตรพลาสติก
ธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.เตรียมออกผลิตภัณฑ์บัตรเครดิต บัตรเดบิต และบัตรเงินสด เพื่อรองรับกับความต้องการของลูกค้า โดยอยู่ระหว่างการหารือกับ วีซ่า และมาสเตอร์การ์ด เพื่อเตรียมพร้อมด้านระบบ การส่งรับข้อมูล บัตรเครดิต โดยจะเจาะกลุ่มลูกค้าที่มีรายได้เกิน 1 แสนบาท/ปี หรือกว่า 1.5 หมื่นบาท/เดือน ตามเงื่อนไขธนาคารแห่งประเทศไทย (ธปท.)
สำหรับวงเงินที่ให้กับลูกค้าบัตรเครดิตจะคำนวณจากรายได้ และหักส่วนเหลือเพื่อขาย ซึ่งจะทำให้เกษตรกรไม่ใช้บัตรรูดซื้อสินค้าเกินตัว เหมือนธนาคารพาณิชย์ที่เปิดวงเงินให้ลูกค้าสูงๆ จึงไม่กังวลเรื่องภาระหนี้สินที่เกินตัว 
รายงานข่าวแจ้งว่า ธ.ก.ส.เตรียมลงทุนหลายพันล้านบาท เพื่อรองรับการทำธุรกรรมของลูกค้าที่นิยมใช้บัตรพลาสติก